Dawn Addams. Victoria Dawn Addams (; 21-sentabr, 1930-yil, Suffolk, Angliyada tugʻilgan — 7-may, 1985-yil, Londonda vafot etgan) — britaniyalik aktrisa. Addamsning eng shonli davrlari 1950-yillardagi Hollywood kinofilmlarida hamda 1960—1970-yillarda Britaniya televideniyesida oʻtgan. Dastlabki yillar. Addams Angliyaning Suffolk viloyatidagi Felixstowe, shahrida Ethel Mary () va Qirollik havo kuchlari xizamt qilgan, kapitan James Ramage Addamsning qizi boʻlib tugʻilgan. Uning onasi yoshligida vafot etgan va u yoshligini Hindistonning Kolkata (Kalkutta) shahrida oʻtkazgan. Faoliyati. U "En France" (1962) teleserialida yarim-doimiy ishtirokchi sifatida hamda Simon Templar rolini Roger Moore ijro etgan "The Saint" (1962—1969)ning bir nechta epizodlarida bosh xonim rolini gavdalantirgan. Uning soʻnggi filmlari orasida ikkita qoʻrqinchli filmlar: "The Vampire Lovers" (1970) va "The Vault of Horror" (1973) bor edi. Shuningdek, aktrisa "Father, Dear Father" (1971—1973) sitkomida doimiy ishtirok etgan. Uning soʻnggi televizion rollaridan biri "Star Maidens" (1977) ilmiy-fantastik serialida boʻlgan. Addams 1980-yillarning boshida nafaqaga chiqdi va qolgan yillarini Yevropa va Qo'shma Shtatlar oʻrtasida taqsimladi. Shaxsiy hayoti. Addams 1954-yilda Roccasecca shahzodasi Don Vittorio Emanuele Massimoga turmushga chiqadi. Ularning toʻylari "Life jurnali"ning muqovasida ham namoyon boʻladi. Ular toʻrt yildan soʻng ajralishadi, ammo ular 1971-yilgacha rasman ajrashishmaydi. Ularning oʻgʻli shahzoda Stefano (1955-yilda tugʻilgan) kino roduseri Ivan Foxwell va Kavanning 9- grafining nabirasi xonim Edith (Lambart)ning qizi Atalanta Foxwellga uylangan. 1974-yilda u nafaqadagi tadbirkor Jimmy Whitega turmushga chiqqan. Oʻlimi. Addams 1985-yilda London kasalxonasida 54 yoshida oʻpka saratonidan vafot etgan.